

REPUBLIKA HRVATSKA

VARAŽDINSKA ŽUPANIJA

GRAD IVANEC

**GRADSKO VIJEĆE**

Klasa: 943-03/13-30/01

Urbroj: 2186/012-02/02-13-6

Ivanec, 2013.

Na temelju članka 391. Zakona o vlasništvu i drugim stvarnim pravima ("Narodne novine" broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12), članka 35. i 48. stavka 2. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09,  [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268) i [19/13](http://www.zakon.hr/cms.htm?id=285)) i članka 35. Statuta Grada Ivanca ("Službeni vjesnik Varaždinske županije broj 21/09, , 12/13 i 23/13 – pročišćeni tekst) i članka 25. Odluke o raspolaganju nekretninama u vlasništvu Grada Ivanca ( Službeni vjesnik Varaždinske županije br. 9/10) Gradsko vijeće Grada Ivanca na sjednici održanoj 2013. godine, donijelo je

**Z A K LJ U Č A K**

**o prodaji nekretnina u vlasništvu Grada Ivanca**

1. Grad Ivanec prodati će nekretninu, u vlasništvu Grada Ivanca, označeno kao k.č. br. 942 katastarska općina Ivanec upisane u z.k.ul. 8878 za katastarsku općinu Ivanec, u naravi poslovna zgrada i gospodarsko dvorište ukupne površine 5782 m2,  , za kupoprodajnu cijenu u ukupnom iznosu od 506.139,99 kn.
2. Najpovoljnijim ponuditeljem za kupoprodaju nekretnina iz točke 1. ovog Zaključka , na temelju provedenog javnog natječaja objavljenog dana 22.10.2013. godine, utvrđuje se ;

“ Instalacijski sustavi –Fištrek“ ,Ivanec, Jezerski put 28

1. Na temelju ovog Zaključka, Gradonačelnik Grada Ivanca sklopit će u ime Grada Ivanca kao prodavatelja, ugovor o kupoprodaji nekretnina s najpovoljnijim ponuditeljem iz točke 2.ovog zaključka, kao kupcem, sukladno Odluci o raspolaganju nekretninama u vlasništvu Grada Ivanca i objavljenom natječaju.
2. Ovaj Zaključak stupa na snagu danom donošenja, a objavit će se u "Službenom vjesniku Varaždinske županije.

PREDSJEDNIK GRADSKOG

VIJEĆA IVANEC

Edo Rajh,dipl.oec.

**O B R A Z L O Ž E N J E**

**uz prijedlog Zaključka o prodaji nekretnine u vlasništvu Grada Ivanca**

Gradsko vijeće Ivanec donijelo je zaključak o raspisivanju javnog natječaja za prodaju i to: nekretnina označenih kao:

* k.č.br. 942 katastarske općine Ivanec, upisane u z.k.ul. br. 8878 za katastarsku općinu Ivanec Općinskog suda u Varaždinu, Zemljišnoknjižni odjel Ivanec, u naravi poslovna zgrada i gospodarsko dvorište, ukupne površine 5.782,00 m², a koja je prema Procjeni tržišne vrijednosti nekretnine procijenjena na iznos od 506.139,99 kuna, izrađena od strane tvrtke Ruking d.o.o., Zrinskih i Frankopana 1, Varaždin - stalni sudski vještak Tomislav Žanić, dipl.ing.građ.
* k.č.br. 612 katastarske općine Ivanec, upisane u z.k.ul. br. 5886 za katastarsku općinu Ivanec Općinskog suda u Varaždinu, Zemljišnoknjižni odjel Ivanec, u naravi zgrada br. 26 i gospodarska zgrada te dvorište, ukupne površine 927,00 m², a koja je prema Procjeni tržišne vrijednosti nekretnine procijenjena na iznos od 421.018,32 kuna, izrađena od strane tvrtke Ruking d.o.o., Zrinskih i Frankopana 1, Varaždin - stalni sudski vještak Tomislav Žanić, dipl.ing.građ.
* k.č.br. 2267/3 katastarske općine Jerovec, u naravi kuća i gospodarska zgrada, dvor i oranica, ukupne površine 1.859,00 m², a koja je prešla u vlasništvo Grada Ivanca temeljem Rješenja nakon ostavinske rasprave iza pok. Canjuga Josipa iz Bedenca 71, OIB: 81526914075, donesenim od strane Javnog bilježnika Nade Šagi-Belcar iz Ivanca, kao povjerenika Općinskog suda u Varaždinu, Stalna služba u Ivancu, pod Poslovnim brojem: O.377/13-15, UPP-OS.Ivanec – 109/13, od 09. svibnja 2013. godine, a ista je prema Procjeni tržišne vrijednosti nekretnine procijenjena na iznos od 95.220,49 kuna, izrađena od strane tvrtke Ruking d.o.o., Zrinskih i Frankopana 1, Varaždin - stalni sudski vještak Tomislav Žanić, dipl.ing.građ.
* jedan trosoban stan u stambeno-poslovnoj zgradi u Ulici Ak. Ladislava Šabana 5, Ivanec, sagrađene na k.č.br. 582 katastarske općine Ivanec, etaža 4 – sastojeći se od tri sobe, kuhinje, kupaonice, wc-a, hodnika i balkona u površini od 69,78 m² te podrumske prostorije, a koji je prema Procjeni tržišne vrijednosti nekretnine procijenjen na iznos od 426.852,68 kuna, izrađena od strane tvrtke Ruking d.o.o., Zrinskih i Frankopana 1, Varaždin - stalni sudski vještak Tomislav Žanić, dipl.ing.građ.

Na raspisani o objavljeni javni natječaj pristigla je jedan ponuda za nekretninu označenu kao k.č. br. 942 katastarska općina Ivanec upisane u z.k.ul. 8878 za katastarsku općinu Ivanec, u naravi poslovna zgrada i gospodarsko dvorište ukupne površine 5782 m2,  , u iznosu od 506.139,99 kn.

Temeljem zapisnika Povjerenstva o odabiru najpovoljnijeg ponuditelja predlaže se Gradskom vijeću donošenje Zaključka o prodaji nekretnina a sve sukladno članku 48. Zakona o lokalnoj i područnoj (regionalnoj) samoupravi.

Upravni odjel za opće poslove

i društvene djelatnosti



REPUBLIKA HRVATSKA

VARAŽDINSKA ŽUPANIJA

GRAD IVANEC

KLASA: 943-03/13-30/01

URBROJ: 2186/012-02/02-13-6

Ivanec, 30.10.2013.

**Z A P I S N I K**

**od 30. listopada 2013. godine**

sa sjednice Povjerenstva za raspolaganje nekretninama Grada Ivanca, održane u predmetu usmenog javnog nadmetanja za prodaju nekretnina prema ponovljenom javnom natječaju od 22. listopada 2013. godine objavljenom u Varaždinskim vijestima, Radio Ivancu i na [www.ivanec.hr](http://www.ivanec.hr) ,

Nazočni članovi Povjerenstva:

* Milorad Batinić,
* Čedomir Bračko,
* Edo Rajh

Od Upravnog odjela za opće poslove i društvene djelatnosti – Marina Držaić – pročelnica.

Zapisnik vodi: Snježana Canjuga.

Započeto u 14.00 sati.

Od strane ponuditelja nema nazočnih ovlaštenih predstavnika.

Pročelnica Upravnog odjela Marina Držaić konstatira da je na raspisani natječaj pristigla ponuda i uplaćene jamčevina za nekretninu pod A) iz natječaja te da ponude za ostale nekretnine iz natječaja nije bilo.

Nakon toga prilazi se otvaranju pristigle ponude u zatvorenoj omotnici i te se konstatira da je pristigla ponuda za nekretninu pod:

1. Nekretnina označena kao:

- k.č.br. 942 katastarske općine Ivanec, upisana u z.k.ul. br. 8878 za katastarsku općinu Ivanec , u naravi poslovna zgrada i gospodarsko dvorište, ukupne površine 5.782,00 m²

Početna cijena za poslovnu zgradu i gospodarsko dvorište**:** 506.139,99 kuna

Namjena nekretnine: Mješovita namjena

Podaci o ponuditelju i ponudbenoj cijeni:

* Instalacijski sustavi Fištrek, Ivanec, Jezerski put 28, OIB: 45913546403
* Ponuđena cijena: 506.139,99 hrvatskih kuna

Ponuda sadržava:

* naziv ponuditelja
* izvod iz obrtnog registra od 22.10.2013.
* potvrda o osobnom identifikacijskom broju
* dokaz o uplati jamčevine
* ponudbenu cijenu

Povjerenstvo zaključuje da je ponuditelj ispunio sve uvjete nadmetanja, ponudio cijenu, za **nekretninu - kčbr. k.č.br. 942** upisanu u z.k.ul. 8878 za katastarsku općinu Ivanec, u naravi poslovna zgrada i gospodarsko dvorište, ukupne površine 5782 m2, u iznosu od **506.139,99** kune, te da je ponuditelj dužan u roku 15 dana od današnjeg dana, s obzirom da se ovaj zapisnik smatra pozivom na potpisivanje ugovora, zaključiti kupoprodajni ugovor.

Jamčevina uplaćena od strane ponuditelja u iznosu od 50.614,00 kn obračunati će se u uplatu kupoprodajne cijene.

Dovršeno u 14,25 sati.

Zapisnik izradila: Članovi Povjerenstva:

Snježana Canjuga Milorad Batinić

Čedomir Bračko

Upravni odjel

za opće poslove i društvene

djelatnosti

Marina Držaić Edo Rajh